Kvennaathvarf á Akureyri hefur verið rekið sem tilraunaverkefni undanfarið rúmt ár. Starfsemi þess hefur nú verið fest í sessi þar sem ljóst er að þörfin er mikil.
Samtök um Kvennaathvarf reka athvarfið á Akureyri samhliða athvarfinu í Reykjavík. Signý Valdimarsdóttir, verkefnisstýra athvarfsins á Norðurlandi segir tilraunatímann hafa verið einhvers konar þarfagreiningu.
Við nýttum þá reynslu sem hefur safnast til að móta reksturinn að þörfum kvenna. Starfið verður í mótun áfram en það er ljóst að þetta verður áfram,
Signý segir það ekki hafa komið á óvart að þörfin væri mikil fyrir athvarf á landsbyggðinni þar sem ofbeldi sé ekki staðbundið vandamál á suðvesturhorninu.
Á þessu ári hafa verið 16 í dvöl og 600 dvalardagar. Ég myndi segja að það hafi verið um 30 í
dvöl hjá okkur fram því við byrjuðum með þetta tilraunaverkefni.
Talsvert hefur verið rætt um að heimilisofbeldi hafi aukist í faraldrinum. Þar sem athvarfið á Akureyri hefur einungis verið starfrækt á faraldurstímum er samanburður ekki til staðar en Signý telur ekki ólíklegt að áhrif faraldursins eigi enn eftir að koma í ljós.
Ég er ekkert viss um að það komi þá endilega fram strax. Ég held að það eigi eftir að koma einhver bylgja seinna.
Við áttum okkur þá frekar hvaða áhrif þetta hefur haft inni á heimilum.